title: "Forheneringsmerel"
text: "Forheneringsmereler uur Skeken en Merelern n\u0113mt, diar forheneri, dat W\u00fcfhaurn skrabeli.\nFuar't Miist sen deling di Pil en dat Pr\u00e4servatiiv.\n\nSkeken \n Forhenering fan di Aispr\u00fcng.\n Forhenering fan di Iinneesting fan dat befr\u00fcchtiti Ai iin \u00f6n di Lech.\n Forhenering fan dit Tohopraaki fan dat Ai me di fr\u00fcchtbaari Sperma.\n\nDi Aispr\u00fcng k\u00fcr deling man bluat me Hormoonen en di Spiraali forheneret uuren.\nDi miist Mereln forheneri dat Tohopraakin fan dit Ai me di fr\u00fcchtbaari Sperma ee\u0111er forskeligi Skeken.\n\nPearl-Index \nFuar di Seekerhair fan di forskeligi Mereln en Skeken jeft et di Pearl-Index.\nDit meent, hurfuul fan 100 W\u00fcfhaurn skrabeli, likert ja dit Forheneringsmerel jen Jaar nomen haa.\nWat liiger di Pearl-Index es, wat seekerer es dit Forheneringsmerel.\n\nS\u00f6ner Forheneringsmerel es di Pearl-Index bi W\u00fcfhauern \u00f6mbi 20 Jaaren bi 85, bi W\u00fcfhauern ombi 35 Jaaren bi 50 en bi W\u00fcfhauern ombi 40 Jaaren bi 30.\nBi W\u00fcfhauern ombi 50 Jaaren s\u00fcnket di Pearl-Index hent\u00f6 Nul. (Menopause)\n\nDi Sekerhair fan di miist Skeken es man bluat sa gur \u00fc\u00fcs em jam n\u00fctet.\n\nNat\u00fc\u00fcrelk Skeken \nBi di nat\u00fc\u00fcrelk Skeken fan di Forhenering uur di gr\u00f6\u00f6rigi Daagen fan die Menstruationszyklus bistemet, dat j\u00fc s\u00f6ner Mereln Bisliip haa ken.\n\u00d6n die gr\u00f6\u00f6rigi Daagen d\u00f6 jam man n\u00f6nt. Dit meent niin Bisliip.\n\nDi nat\u00fc\u00fcrelk Skeken skel di Menstruationszyklus fan di W\u00fcfhaurn biachti, aurdat en s\u00fcn Karming langsen gr\u00f6\u00f6rig es.\nDi aliining nat\u00fc\u00fcrelk Skek, wat en Karming d\u00f6 k\u00fcr, es di Coitus interruptus, man dit es niin seekeri Skek.\nDit Hormoonmetin, di Temperatuurskek, di Billings-Skek en di kombiniareti Skek symptotherm\u0101li Forhenerings-Skek ken uk fan Reekenmaskiinen fuar di Forhenering holpen uur. Hat jeft uk Programi en Online-\u00d6nbeeringen, diar bi di Forhenering help ken.\n\nMechanisk Skeken \nDi mechanisk Skeken skel dit Iintreer fan di Spermien iin \u00f6n di Lech forheneri. Sa skel niin Spermie di Ai leengi.\n\nKondoom en Femidoom sen deling di iiningi Forheneringsmerel, wat uk fuar Sexuel aurdraieni Kraankers \u00fc\u00fcs HIV-Infektsjoonen (AIDS), Gonorhoe oder Syphilis Sk\u00fc\u00fcl d\u00f6 en diarom jit diart\u00f6 forweendet uur skel, wan diar en Sjutswaant bistuunt.\n\nHormooneli Skeken \n\nFuar di hormooneli Forhenering bi di W\u00fcfhaurn uur \u00d6strogeeni en Gestageeni n\u00fctet.\nDit sen di syntetisk Analooga fan di nat\u00fcrelsk Hormooni, aurdat d\u0101nen ek alto fuul Wirkinge bit\u00f6 haa. En em ken me en litjet Dosis torocht kem.\n\nT\u00f6hopstelti Pilen haa en \u00d6strogeen en en Gestageen \u00f6n h\u00f6m. Bi di deling fuar't Miist iinseetet Mikropil uur bi binai ali \u00f6n di Market t\u00f6 Reer stuunte Pr\u00e4paraati Ethinylestradiol \u00fc\u00fcs \u00d6strogeen br\u00fckt.\n\nDit kumt \u00fcp \u00f6n wat fuar en Gestageen forweent uur. Di jerst Generatsjoon me Norethisteron of Lynestrenol, di taust Generatsjoon, wat deling aaft br\u00fckt uur me Levonorgestrel, di trerst Generatsjoon me Desogestrel, Gestoden of Norgestimat en de fjuurst Generatsjoon fuar't Bisp\u00f6\u00f6l me Dienogest, Drospirenon, Chlormadinonacetat of Cyproteronacetat. Di jerst Wirkiing fan ali Mikropilen es di Forhenerin fan di Aispr\u00f6ng (Ovulationshemmung). Likert uur di Konsistens fan di Sliimpropen fan di Mooterm\u00fcn (Zervixsliim), aurdat di Pasage fan dit Spermaa ek sa iinfach es.\n\nDi Hormoonmeeting, Temperatuurskek, Billings-Skek en di kombinierte symptotermaali Skek ken fan Forhenerings-Rekenmaskiinen st\u00f6ten uuren. \n\n\u00d6n T\u00f6\u00f6gensats to di Kombinatjoonspili es iin \u00f6n di Minipil \u00fc\u00fcs Monopr\u00e4paraat bluat en Gestageen. Normaalerwiis es iin \u00f6n di Minipilen \u00fc\u00fcs Wirkstof Levonorgestrel en wirki bluat \u00fcp di Lechsliimhir en di Zervixsliim, hurd\u00f6\u00f6r di Pearl-Index hooger \u00fc\u00fcs bi di Mikropil es. Di neemte Niie Minipil haa di Stof Desogestrel \u00f6n h\u00f6m en forheneret bit\u00f6 dit uk t\u00f6forletelk di Aispr\u00f6ng, hurd\u00f6\u00f6r en Pearl-Index \u00fc\u00fcs bi di Mikropil fingen uur.\n\nDi Pil diaree\u0111er es fuar di Nuarfal-Kontrazeptjoon pasent, fuar di Fal, dat di Bisliip s\u00f6ner Sjuts \u00fctf\u00f6\u00f6rt uuren es, man niin Jungen welkemen es. Di Waarskiinelkhair fan dit \u00dcp-Wai-Wiisen uur safuul minerer, wan di Pil diaree\u0111er jerer achter di Bisliip s\u00f6ner Sjuts nemen uur. \nDit Wirkingsprinsiip fan di Pil diaree\u0111er es di Forhenering fan di Aispr\u00fcng. \nMesken es diar uk en Iinneestiforhenring. Fuaral \u00f6n Nuarfalen me di Wirkingstof Levonorgestrel es dit bi adip\u00f6si W\u00fcfhaur ek sa gur.\n\nBet hent\u00f6 fjuur maal es dit muar wan em di Pil diare\u0111er br\u00fck, dat en W\u00fcfhaur skrabelet.\nUk wan en tjuker W\u00fcfhaur me die Wirkingstof Ulipristalacetat forheneret, es di Wirking ek sa gur.. En gur Skek fuar W\u00fcfhaurn me en BMI aur 25 ken di Implantatsjon fan en Kupfer-Intrauterinpessar wiis. \n\nAur di Pharmakoepidemiologii bi di Forwening fan Forheneringsmerel jeft et fuar D\u00fctskl\u00f6n Stuudiien. \nD\u0101nen d\u00f6 seeker Beskiir aur Soziodemographie, Multimedikation, Morbidit\u00e4t, en fuul fisioloogische Daaten \u00fcs z.\u00a0B. Blutdruck, Lipidstatus, Blutzucker en sa f\u00f6rter fuar Br\u00fcker fan hormoneli Kontrazeptiiwa. Alh\u00fcwel hormoneli Kontrazeptiiwa di miist h\u00e4ufigsten br\u00fckti Hiilmereler \u00f6n di hiili Warel sen, sen diar man bluat pharmakoepidemiologische Stuudijen, wat Sekund\u00e4rdaten fan komertieli Daatensaamlingen of Daaten fan Kohortenstudien fuar Fraagen fan di sekeri Fuarwening fan di forskeligi Pr\u00e4paraati.\n\nPil fuar di K\u0101rming \nEn hormoneli Forheneringsmerel fuar di K\u0101rming, dat wat em \"Pil fuar di K\u0101rming\" neemt, es ek diar. En australisk Ker aarberet diar \u00f6n. Di debelti Doosis fuar jen Dai fan Tamsulosin (0,8mg/Tag) alining ken to en Dialseeting fan di Masi fan dit Ejakuulaat \u00f6m binai 90% en \u00f6n 35% to en dr\u00fcch Ejakuulaation f\u00f6\u00f6ri, fuar di Forhenering es dan ma ek inoch.\n\nKeemisk Skeken \nSpermiziidi sen diar \u00fc\u00fcs Sualwen, Geeli, litj Tapen, Sk\u00fc\u00fcm of Sprays. Di miist Pr\u00e4paraati sen maaket fan di Wirkstof Nonoxynol-9, selten uk fan Molks\u00e4ure-, Boors\u00e4ure- of Salicyls\u00e4ure. Spermiziide uur fuarof fan di Bisliip iin \u00f6n di Skaam d\u00f6nen en wirki, aurdat j\u00fc Spermien duar maaki of jer Biweegelkhair foringeri.\n\nWan em bluat Spermiziidi br\u00fckt es dit ek sa seker, man tohop me mechanisk Forheneringsmerel uur di Sekerher beeter.\n\nEk sa fain sen Sliimhirsiirhairen, wat em fo ken fan di Spermiziidi.\n\nKirurgisk Skeken\n\nSpiraali \nSpiiraalen sen Giraaten, wat iin \u00f6n di Lech iinseet uur en fan mechanisk \u00d6nreeging fan di Lechsliimhir forheneret, dat diar en Ai bliift. Spiiraalen fan K\u00f6\u00f6per skel diart\u00f6 K\u00f6\u00f6per \u00f6fseneri aurdat dit Sperma duar uur. Spiraalen skel seker en fuar en lung Tir forheneri.\n\nSpiraalen, wat Hormooni \u00f6fseneri uur iin \u00f6n di K\u00f6rev Hormooneli Forhenering behanelet.\n\nL\u00f6skitir \n\u00d6n di L\u00f6skitir ken Henerings-Metoodi \u00fc\u00fcs Kondoomi, Diaphragma of Portiokap \u00f6nweenet uur, man en Diaphragma en en Portiokap skel nii \u00f6npaset uur. Bi hormooneli Forheneringsmerel es dit forskelig, aurdat diar forskeligi Hormooni sen: Forheneringsmerel me Estrogeen sen fuar di L\u00f6skitir ek gur, aurdat j\u00fc \u00fcp di Molk\u0101pbechning iinwirki ken en Estrogeen iin \u00f6n di Mootermolk gung ken; Hormoonpr\u00e4paraati, wat bluat fan Gestageen maaket sen \u00fc\u00fcs di Minipil, di Trimuunspr\u00f6t, di Forheneringsstok of di Hormoonspiirali sen m\u00f6gelk. Nat\u00fcrelk Forheneringsmerel sen iin \u00f6n di L\u00f6skitir ek gur, aurdat di \u00dctsaagkraft fan di Temperatuur miarens ek sa gurt es, wan di Sliip ek normaal es. Bluat bi di sympto-term\u0101li Metoodi ee\u0111er R\u00f6tzer es diar iin \u00f6n di L\u00f6skitir en t\u00f6forletelk Rail.\n\nDat L\u00f6ski salev forheneret mesken di Aispr\u00f6ng, man dit es ek seker,luki diar: L\u00f6ski en Forhenering en Lactational Amenorrhea Metoodi.\n\nLuki uk diar \n\nHiilkunde"